শহীদ আবিদের মায়াময় চোখগুলোই ছিল আকৃষ্ট করার মতো। যে কেউ একবার তাকাবে সে কখনোই তার ওপর রাগ ধরে রাখতে পারতো না। আবিদের আব্বু বলছেন, আমি যতবারই তার ওপর বিভিন্ন কারণে রাগ করে তাকে বকা দিতে গিয়েছি যখনই তার দু’চোখে আমার চোখ পড়েছে তখনই আমার রাগ গলে পানি হয়ে গিয়েছে। তার চোখ ছিল মায়া আর ভালোবাসার প্রদীপ। ওই দু’চোখে যার চোখ একবার পড়বে সে কখনোই তার শত্রæ হতে পারবে না। মা বললেন এ জন্যই পুলিশ আর ছাত্রলীগের সন্ত্রাসীরা অত্যন্ত নিষ্ঠুরভাবে তার চোখ উপড়ে ফেলে। কারণ তারা তার চোখের জ্যোতিকে সহ্য করতে পারতো না। দু’চোখ দিয়ে সে একবার যাকে একটি মুহূর্তের জন্য দেখেছে তাকে কখনোই ভুলতো না। চোখতো নয় যেন হরিণের দৃষ্টি।